Държавен вестник, бр. 16, 2013 г., стр. 61

БРОЙ  16	
Д Ъ Р Ж А В Е Н  В Е С Т Н И К 	
СТР.  61  
55. „семенен покой“ е състояние на семе-
ната след настъпване на пълната им зрелост, 
обусловено от различни фактори, при което 
кълнителната им способност не се проявява 
или се забавя;
56. „сенкоиздръжливи видове“ са дървесни 
и храстови видове, които за своето нормално 
развитие изискват минимално количество 
светлина и издържат в млада възраст про-
дължително време под склопа на насаж-
дението – бяла ела, тис, обикновен смърч, 
обикновен бук, източен бук, обикновен габър, 
конски кестен, шестил, липи, брекиня и дрян;
57. „склопеност“ е степента на доближеност 
на короните на дърветата в насаждението;
58. „специална дървесина“ са специфични 
асортименти, които се различават съществено 
по качество и размери от обичайно добиваните 
или от съществуващите стандарти; 
59. „схема на културата“ е начинът на 
разполагане на посадните/посевните места 
при залесяването, определен от разстоянията 
между редовете (терасите, поясите) и в реда, 
мерени по хоризонтала, съобразен с биоло-
гичните особености на видовете, условията 
на месторастене, наклона на терена и целта 
на създаваната култура;
60. „много силна степен на ерозия“ е степен, 
при която е ерозиран почти целият почвен 
профил и част от скалния рохляк; 
61. „сипей“ е най-долната зона на срутището, 
където движението на материалите спира и 
те се наслагват на последователни пластове;
62. „специални продукти“ са продуктите, 
добивани от горските насаждения, без добива 
на дървесна маса;
63. „спътници“ са дървесни видове, които 
подпомагат развитието на главните видове 
и постигането на целите и функциите на 
насажденията от стопанска и екологична 
гледна точка;
64. „срутище“ е терен, върху който про-
тичат процеси на разрушаване, движение и 
наслагване (насипване) на различни по голе-
мина материали;
65. „свлачище“ е бавно движение на част от 
терена, което се осъществява под действието 
на силата на тежестта и е последица от отсла-
бена връзка между отделни земни пластове;
66. „сухоустойчиви дървесни видове“ са 
устойчиви на засушаване дървесни и храстови 
видове – черен бор, полски клен, копривка, 
обикновен дрян, смрадлика, миризлива върба, 
мъждрян, бяла топола, обикновена круша, 
махалебка, цер, благун, пърнар, космат дъб, 
брястове (с изключение на белия бряст), ме-
киш, келяв габър, люляк, сребролистна липа, 
айлант, атласки и ливански кедри, аризонски 
и обикновен кипарис, алепски бор, брутски 
бор, елдарски бор, корков дъб и др.;
67. „таксационно описание“ е основен пър-
вичен документ на горскостопанските планове 
и програми, съдържащ данни за условията на 
месторастене, таксационната характеристика 
и проектираните мероприятия за подотдела; 
68. „тип месторастене“ е месторастене в 
рамките на един подпояс на горскорастител-
ната област; 
69. „технологичен план за залесяване“ е 
документ за планиране и извършване на за-
лесяването, изготвен съгласно образеца (при-
ложение № 1), в който се посочват конкретни 
данни за залесителния обект, мероприятията, 
които трябва да се извършат, и количеството 
на посевния и посадъчния материал, видовете 
работа и работни операции;
70. „устойчиви на атмосферни и почвени 
замърсявания видове“ са тези, проявяващи 
устойчивост към прах, пушек и промишле-
ни емисии – сребрист смърч, лъжекипарис, 
дъбове, бяла акация, копривки, гледичия, 
обикновен явор, смрики, туи, софора, тис, 
миризлива върба, смрадлика, аморфа, тама-
рикс, будлея, дойция и др.;
71. „фиданки със закрита коренова система“ 
са фиданки с почва или друг субстрат около 
корените;
72. „филизене“ е премахване на излишни-
те странични леторасли с цел оформяне на 
централно стъбло;
73. „форма“ е едно или група растения с 
един и същ морфологичен белег, който не се 
предава по генеративен път.
(2) Класификационната схема на типовете 
горски месторастения в Република България 
е приета от експертен съвет при ИАГ и е 
публикувана на интернет страницата на ИАГ.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Наредбата се издава на основание 
чл. 95, ал. 2, т. 1 от Закона за горите.
§ 3. Тази наредба отменя Наредба № 2 от 
2009 г. за залесяване и инвентаризация на 
горските култури (ДВ, бр. 15 от 2009 г.).
§ 4. Издадените и одобрени документи по 
реда на отменената Наредба № 2 от 2009 г. 
за залесяване и инвентаризация на горските 
култури се прилагат, доколкото не противо-
речат на ЗГ. 
§ 5. Започнатите процедури по одобряване 
на технологични планове за залесяване, про-
веждането на инвентаризацията на залесените 
горски култури и отчитането на резултатите 
се приключват по реда и условията на отме-
нената Наредба № 2 от 2009 г. 
§ 6. Разпоредбата на чл. 21, ал. 7 влиза в 
сила от 1 януари 2016 г.
§ 7. Изпълнението на наредбата се възлага 
на министъра на земеделието и храните и 
изпълнителния директор на Изпълнителната 
агенция по горите. 
За министър:  
Цветан Димитров